stanford-oval/wikipedia huggingface dataset:
Futurama

| Futurama |
| --- | --- |

Tyyli:  Animaatio
Kestoaika:  20–22 min.
Luoja(t):  Matt Groening
Pääosissa:  Billy West Katey Sagal John DiMaggio Phil LaMarr Lauren Tom Maurice LaMarche Tress MacNeille
Alkuperämaa:   Yhdysvallat
Alkuperäiskieli:  englanti
Verkko:   FOX (1999-2008)  Comedy Central (2008-2013)   MTV3  MTV Sub  FOX   Star Channel
Esitetty:  28. maaliskuuta 1999 – 10. elokuuta 2003 23. maaliskuuta 2008 – 4. syyskuuta 2013 24. heinäkuuta 2023 ‒
Jaksoja:  160
Ikäraja:    
Tuotanto
Tuotantoyhtiö(t):  20th Century Fox Television The Curiosity Company
Palkinnot
Voitetut:  Annie (2000, 2001, 2003) Emmy (2000, 2001, 2002) EMA Award (2000)
Ehdokkuudet:  Annie (1999, 2000, 2001, 2003, 2004, 2010) Emmy (1999, 2001, 2003, 2004)
Aiheesta muualla
IMDb 
Futurama on vuosina 1999–2013 ja uudelleen vuodesta 2023 tuotettu tulevaisuuteen sijoittuva Emmy-palkittu parodinen animaatiosarja. Sarjan kehittänyt Matt Groening tunnetaan myös televisiosarjan Simpsonit luojana.
Futuraman ensimmäiset 72 jaksoa tuotti yhdysvaltalainen FOX-televisioyhtiö vuosina 1999–2003, minkä jälkeen se tuotti sarjasta vielä neljä puolentoista tunnin mittaista elokuvaa. Nämä julkaistiin suoraan DVD:lle vuosina 2007–2009, jonka jälkeen sarjan esitysoikeudet myytiin yhdysvaltalaiselle Comedy Central -kaapeliverkkoyhtiölle. Kanava esitti elokuvat pätkittynä kuuteentoista noin puolen tunnin mittaiseen jaksoon, jotka muodostivat sarjan viidennen tuotantokauden. Vuodesta 2010 lähtien Comedy Central alkoi sekä tuottaa että esittää sarjasta kokonaan uusia jaksoja.
22.4.2013 julkistettiin tieto, jonka mukaan Comedy Central kieltäytyi tilaamasta Futuramalle jatkoa ja lopetti sarjan 140. jaksoon.
Sarja on jatkunut vuodesta 2023 alkaen Hulu- ja Disney+-suoratoistopalveluissa.
Asetelma

Futurama sijoittuu 3000-luvulle, jonne pizzalähetti Fry (äänenä Billy West) joutuu vahingossa vuodesta 1999 tultuaan syväjäädytetyksi. Tarinoissa hän seikkailee tavaralähettinä sukulaisensa professori Farnsworthin (äänenä Billy West) omistamassa Planet Express -rahtiyrityksessä yhdessä mm. kyklooppi Leelan (Katey Sagal), alkoholisoituneen robotti Benderin (John DiMaggio), marsilaisen Amy Wongin (Lauren Tom), rapumaisen muukalaislääkäri Zoidbergin (Billy West) ja joskus avaruuslaivaston kapteenin Zapp Branniganin (Billy West) kanssa.
Hahmot > Sarjan päähahmot

Philip J. Fry (äänenä Billy West)
"Fry" oli tavallinen newyorkilainen 25-vuotias (teoriassa 1025-vuotias) pizzakuski, jonka elämä koostui laiskottelusta ja television katselemisesta. Hän jäädytti itsensä vahingossa joulukuun 31. päivä vuonna 1999 ja hän heräsi tuhat vuotta myöhemmin, vuonna 2999. Hän sai töitä läheisimmältä elossa olevalta sukulaiseltaan, Professori Hubert J. Farnsworthilta, Planet Express -kuljetusfirmalta tavarantoimittajana.
Turanga Leela (äänenä Katey Sagal)
"Leela" on pätevä, yksisilmäinen Planet Expressin kapteeni. Hänet hylättiin syntymän jälkeen, hän kasvoi paikassa nimeltä Cookieville Minimum Security Orphanarium, luullen olevansa avaruusolento tuntemattomasta rodusta. Viimein hän kuuli vanhemmiltaan, että hän on mutantti viemäreistä.
Bender Bending Rodríguez (äänenä John DiMaggio)
"Bender" on alkoholisoitunut, suurisuinen, tupakoitseva, kleptomaaninen, ihmisiä vihaava, itsekeskeinen robotti, joka oli alun perin suunniteltu vääntämään palkkeja itsemurhakoppeihin. Hän on Fryn paras kaveri ja kämppäkaveri. Hän vihaa lähes kaikkia ihmisiä ja olentoja, lukuun ottamatta Fryta ja vähäisemmin Leelaa. Bender joskus toimii Planet Expressin kokkina, mutta hänellä on surkean kokin maine. Hän auttaa joskus pakettien viemisessä perille, mutta yleensä hän vain lorvii asemalla. Bender valmistettiin Tijuanassa, Mom's Friendly Robot Companyssa. Hän salaa toivoo olevansa folk-laulaja, tämä himo ilmentyy silloin, kun hänen estoyksikkönsä vioittuu magnetismin seurauksena. Bender on myös esiintynyt joissain Simpsoneiden jaksoissa cameo-roolissa.
Professori Hubert J. Farnsworth (äänenä Billy West)
"Professori Farnsworth" syntyi huhtikuun 9. vuonna 2841. Hän on Fryn kaukainen veljenpoika ja on noin 161-vuotias. Biologisesti hän on Fryta vanhempi, mutta oikeasti Fry on vanhempi. Professori on seniili, huonokuuloinen, häiriintynyt ja arvaamaton vanha mies. Yksi hänen keksinnöistään oli ottaa omasta selästään palanen ja kloonata siitä hänelle jälkeläinen Cubert Farnsworth. Cubert on ystävä Hermesin pojan Dwightin kanssa.
Tohtori John A. Zoidberg (äänenä Billy West)
"Zoidberg" on äyriäis-avaruusolento Decapod 10 -nimiseltä planeetalta, hän on neuroottinen ja itsetietoinen Planet Expressin työpaikkalääkäri. Hänen tietonsa ihmiskehosta ovat kuitenkin hyvin vähäiset. Hän on kroonisesti rahaton ja yleensä tonkii syötävää roskiksista Planet Expressin päämajan ulkopuolelta.
Hermes Conrad (äänenä Phil LaMarr)
"Hermes" on jamaikalainen byrokratiaan uskova mies. Hän on naimisissa LaBarbara Conradin kanssa ja heillä on poika nimeltä Dwight Conrad.
Amy Wong (äänenä Lauren Tom)
"Amy" on Mars-planeetalta kotoisin oleva nainen, joka on erityisen kiinnostunut ulkonäöstään. Hän on Planet Expresin pitkäaikainen harjoittelija ja kuluu rikkaaseen Wongin sukuun.
Hahmot > Sivuhahmoja

Calculon, näyttelijäbotti.
Elzar, kokki.
Hypnokonna (engl. Hypnotoad). Suuri konnaeläin, joka pitää humisevaa ääntä ja jonka silmät värisevät. Hypnokonnalla on sarjassa oma TV-ohjelmansa Kaikki rakastavat Hypnokonnaa (Everybody Loves Hypnotoad).
Scruffy. Talonmies, joka ei ole järin tuttu Planet Expressin henkilökunnallekaan ja usein joku päähenkilöistä osoittaa Scruffyä kysyen: "Kuka sinä olet?".
Kiff Kroker. Zappin apuri ja joskus Amy Wongin poikaystävä.
Zapp Brannigan. Avaruuskapteeni ja sotasankari.
Lrrr. Planeetta  Omicron Persei 8:n hallitsija.
Nibbler. Leelan lemmikki, joka syö kokoonsa nähden valtavasti ja tuottaa pimeää ainetta.
Flexo. Benderin "paha" versio, joka erottuu Benderin ulkonäöstä parrallaan.
Pormestari C. Randall Poopenmeyer. New New Yorkin pormestari.
Turanga Morris ja Turanga Munda. Leelan vanhemmat
Yancy Fry. Fryn veli 1990-luvulla.
Michelle. Fryn ex-tyttöystävä 1990-luvulla (jäädytti itsensä 3000-luvulle)
Professori Ogden Wernstrom. Professori Farnsworthin entinen oppilas ja verivihollinen.
Leo ja Inez Wong. Amyn vanhemmat. Leo on bisnesmies ja yksi universumin rikkaimmista ihmisistä.
Roberto. Psykoottinen, kriminaali robotti.
Morbo ja Linda. Uutisankkurit.
Cubert Farnsworth. Professorin teini-ikäinen klooni.
Ethan "Bubblegum" Tate. Harlem Globetrottersien kapteeni ja huippufyysikko.
Äiskä (engl. Mom). Teollisuuspohatta, joka perusti Äiskän ystävällisen robottitehtaan ja myy mm. roboöljyä. On professori Farnsworthin "nuoruuden" rakastettu. Myös yksi universumin rikkaimmista ihmisistä.
Joulupukki. Mekaaninen joulupukki, joka on Äiskän robottiyhtiön valmistama. Sen piti alun perin erottaa kiltit tuhmista, mutta selittämättömän ohjelmointivirheen takia se luokittelee kaikki tuhmiksi ja suhtautuu kaikkiin muihin paitsi Zoidbergiin vihamielisesti (syytä tähän ei tiedetä). Sen kaksi juhlapyhäystävää ovat afrikkalaisten edustaja Kwanzabotti ja juutalaisten Hanukkazombie.
Robottipaholainen. Mekaaninen versio paholaisesta, joka pitää robottien helvettiä ja jolla on pieni yhtye. Teki kerran Fryn kanssa sopimuksen, että paholainen valitsee sattumanvaraisesti jonkun robotin ja vaihtaa tämän kädet Fryn käsiin. Onnenpyörä osoitti kuitenkin robottipaholaista, joten hän joutui antamaan omat kätensä (jotka hän sai takaisin pienellä juonittelulla). Äänenä Homer Simpsonin äänenä tunnettu Dan Castellaneta.
Esityshistoriaa televisiossa

Futuraman pilottijakso, Työtön avaruudessa (Space Pilot 3000), sai Yhdysvaltain ensiesityksensä 28. maaliskuuta 1999. Sarjaa tuotettiin yhteensä neljän tuotantokauden verran, mutta nämä jaksot jaettiin Yhdysvalloissa viiteen eri esityskauteen, lähinnä sarjan taukoaikojen perusteella.
Suomessa jaksot esitettiin Yhdysvaltain alkuperäistä esitysjärjestystä seuraten, mutta esityskausien väliset tauot eivät ajoittuneet samoihin paikkoihin kuin Yhdysvalloissa. Sarjan esittäminen Suomessa alkoi MTV3:lla 5. maaliskuuta 2000. MTV3 esitti ensiesityksinä 1., 2. ja 3. kauden jaksot, sen jälkeen sarjan jaksojen ensiesittäminen siirtyi Subtv:lle. Viimeinen uusi jakso MTV3:lla nähtiin 6. tammikuuta 2002, jonka jälkeen melkein kolmen vuoden tauon jälkeen Subtv esitti vuonna 2005 neljännen kauden.
Sub alkoi esittää Futuramaa uusintana 1. esityskaudesta 6. tammikuuta 2008 lähtien sunnuntaiaamupäivisin toiseen esityskauteen asti, kunnes   8. kesäkuuta sarja päätyi taas tauolle. 18. elokuuta sarja alkoi uudestaan alusta ensimmäisen tuotantokauden jaksoilla, joka loppui ensimmäisen tuotantokauden loputtua. Alkuvuodesta 2013 Sub esitti 5. tuotantokauden, eli neljä elokuvaa pätkittyinä yhteensä kuuteentoista jaksoon. Tämän jälkeen sarjan tuotantokausia 1-4 on esittänyt Suomessa FOX.
Comedy Centralin tuottamia jaksoja (jaksot 89-140) ei ole toistaiseksi esitetty Suomen televisiokanavilla. Kaikki sarjan jaksot, mukaan lukien neljä elokuvaa on kuitenkin julkaistu Suomessa DVD-bokseina.
Sarja jatkuu

Vuoden 2006 lopulla ilmoitettiin, että Futuramaa tehdään neljän uuden kokopitkän elokuvan verran. FOX julkaisi elokuvat DVD:llä, mutta ilmoitti, ettei enää halua esittää sarjaa, joten Comedy Central osti sarjan lähetysoikeudet. 5. kausi esitettiin vuosina 2008-2009, ja se koostui näistä neljästä elokuvasta jotka oli jaettu yhteensä 16 normaalimittaiseen jaksoon.
9. kesäkuuta 2009 FOX ilmoitti Comedy Centralin esittävän sarjan 6. tuotantokauden, joka käsittää 26 jaksoa. 17. heinäkuuta 2009 20th Century Fox Television ilmoitti, ettei suostuisi ääninäyttelijöiden palkankorotukseen. Pääroolissa esiintyneet West, DiMaggio, Sagal, LaMarche ja MacNeille pyysivät 75 000 dollaria per jakso. Fox ilmoitti lopulta pitävänsä koe-esiintymisiä sarjan päärooleja varten elokuusta lähtien. Uutinen sai sarjan kannattajat Yhdysvalloissa osoittamaan mieltään, ja internetiin alkoi ilmestyä vetoomuksia sarjan ääninäyttelijöitä kohtaan. 31. heinäkuuta LaMarche ilmoitti Facebookissa "Save the Voices of Futurama" -yhteisölle alkuperäisten ääninäyttelijöiden palaavan rooleihinsa. Myöhemmin The Star -sivusto julkisti myös alkuperäisten näyttelijöiden jatkavan rooleissaan uudessa 26-osaisessa tuotantokaudessa.
Uudet jaksot alkoivat Yhdysvalloissa 24. kesäkuuta 2010 ja päättyivät 4. syyskuuta 2013.
Vaikka seitsemäs tuotantokausi oli tarkoitus olla sarjan viimeinen, Hulu ilmoitti sarjan paluusta helmikuussa 2022. Kaikki päähenkilöt palasivat, mukaan lukien John DiMaggio käytyään kuukauden neuvotteluita uuden sopimuksen allekirjoittamisesta Hulun kanssa. Futuraman kahdeksas kausi koostuu 20 jaksosta, jotka ovat jaettu kahteen osaan. Se sai ensi-iltansa Hulussa Yhdysvalloissa 24. heinäkuuta 2023.
Oheistuotteet > Sarjakuvat

22. marraskuuta 2000 lähtien Futurama on ilmestynyt Yhdysvalloissa joka toinen kuukausi nimellä Futurama Comics. Sarjakuvia on julkaistu myös Isossa-Britanniassa ja Australiassa hieman erilaisessa julkaisujärjestyksessä ja pienien muutoksien saattelemana. Sarjakuvan julkaisijana toimii Bongo Comics. Futuraman tuotannon jäädessä tauolle vuosina 2003-2006 sarjakuva oli ainut Futurama-aiheinen materiaali, jota julkaistiin. Futurama Comics on myös tehnyt yhteistyötä myös Simpsons Comicsin kanssa, josta syntyi neljä sarjakuvaa. Kaksi ensimmäistä oli nimeltään Futurama/Simpsons Infinitely Secret Crossover Crisis, ja seuraavien kahden sarjakuvan nimi oli Simpsons/Futurama Crossover Crisis II. Ne ilmestyivät vuonna 2002 ja 2005.
Oheistuotteet > Videopeli

Futurama-videopeli on 3D-tasohyppely, jonka kehitti Unique Development Studios ja julkaisivat VU Games/Fox Interactive. Pelistä on versiot sekä PlayStation 2 että Xbox -konsoleille. Peli oli tarkoitus tehdä myös GameGube-pelikonsolille, mutta lopulta GC-versio peruttiin.
Oheistuotteet > Lelut

Useita Futurama aiheisia leluja ja pelejä on julkaistu aina hahmofiguureista korttipakkoihin. Ennen 2003 alkanutta taukoa Futurama-aiheisia leluja valmisti yhdysvaltalainen yritys Rocket USA. Uusimpien Futurama-lelujen lisenssi on puolestaan siirtynyt lelufirma Toynamille, joka on jo julkaissut uusia leluja tasaisin väliajoin.
Suomessa myytäviä Futurama-leluja on vähän. Yksi niitä myyvistä ketjuista on Kukunor.
Vastaanotto ja arvostelu

Wizard Magazine listasi vuonna 2008 Futuraman sijalle 26 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listan mukaan sijalle 8.
Aiheesta muualla

Kuvia tai muita tiedostoja aiheesta Futurama Wikimedia Commonsissa
Futuraman hahmokaarti elokuvasta Benderin jättikeikka.
Kuva Futurama Comicsin numerosta 21: What Lurks Beneath the Teeth?
Bretagne Classic Ouest-France

| Bretagne Classic Ouest-France> Tiedot |
| --- | --- |
Ajankohta:  elokuun loppu
Alue:  Bretagne, Ranska
Paikalliset nimet:  Bretagne Classic Ouest-France  (ranskaksi)
Laji:  maantie
Kilpailu:  UCI World Tour
Tyyppi:  yksipäiväinen
Historia
Ensimmäinen:  1931
Kilpailuja yht.:  88 (2024)
Ensimmäinen voittaja:   François Fave
Viimeisin voittaja:   Marc Hirschi
Bretagne Classic Ouest-France on UCI World Tour -sarjaan kuuluva yksipäiväinen maantiepyöräilykilpailu. Se järjestetään vuosittain elokuun loppupuolella Plouayn kunnassa Bretagnessa, Ranskassa. Kilpailu järjestettiin ensimmäisen kerran vuonna 1931. Se tunnettiin aiemmin nimellä Grand-Prix de Plouay Ouest-France ja vuosina 1989–2016 GP Ouest-France. Kymmenen ajajaa on voittanut kilpailun kaksi kertaa.
Voittajat

1931  François Favé
1932  Philippe Bono
1933  Philippe Bono
1934  Lucien Tulot
1935  Jean Le Dilly
1936  Pierre Cogan
1937  Jean-Marie Goasmat
1938  Pierre Cloarec
1939–1944 ei järjestetty
1945  Éloi Tassin
1946  Ange Le Strat
1947  Raymond Louviot
1948  Éloi Tassin
1949  Armand Audaire
1950  Armand Audaire
1951  Émile Guérinel
1952  Émile Guérinel
1953  Serge Blusson
1954  Ugo Anzile
1955  Jacques Petitjean
1956  Valentin Huot
1957  Isaac Vitré
1958  Jean Gainche
1959  Emmanuel Crenn
1960  Hubert Ferrer
1961  Fernand Picot
1962  Jean Gainche
1963  Fernand Picot
1964  Jean Bourlès
1965  François Goasduff
1966  Claude Mazeaud
1967  François Hamon
1968  Jean Jourden
1969  Jean Jourden
1970  Jean Marcarini
1971  Jean-Pierre Danguillaume
1972  Robert Bouloux
1973  Jean-Claude Largeau
1974  Raymond Martin
1975  Cyrille Guimard
1976  Jacques Bossis
1977  Jacques Bossis
1978  Pierre-Raymond Villemiane
1979  Fritz Pirard
1980  Patrick Friou
1981  Gilbert Duclos-Lassalle
1982  François Castaing
1983  Pierre Bazzo
1984  Sean Kelly
1985  Eric Guyot
1986  Martial Gayant
1987  Gilbert Duclos-Lassalle
1988  Luc Leblanc
1989  Jean-Claude Colotti
1990  Bruno Cornillet
1991  Armand de Las Cuevas
1992  Ronan Pensec
1993  Thierry Claveyrolat
1994  Andrei Tchmil
1995  Rolf Järmann
1996  Frank Vandenbroucke
1997  Andrea Ferrigato
1998  Pascal Hervé
1999  Christophe Mengin
2000  Michele Bartoli
2001  Nico Mattan
2002  Jeremy Hunt
2003  Andy Flickinger
2004  Didier Rous
2005  George Hincapie
2006  Vincenzo Nibali
2007  Thomas Voeckler
2008  Pierrick Fédrigo
2009  Simon Gerrans
2010  Matthew Goss
2011  Grega Bole
2012  Edvald Boasson Hagen
2013  Filippo Pozzato
2014  Sylvain Chavanel
2015  Alexander Kristoff
2016  Oliver Naesen
2017  Elia Viviani
2018  Oliver Naesen
2019  Sep Vanmarcke
2020  Michael Matthews
2021  Benoit Gosnefroy
2022  Wout van Aert
2023  Valentin Madouas
2024  Marc Hirschi
Aiheesta muualla

Virallinen sivusto (ranskaksi)
UCI World Tour
| --- | --- |
Kaudet:  (UCI World Ranking 2009  UCI World Ranking 2010)  2011  2012  2013  2014  2015  2016  2017  2018  2019  2020  2021  2022  2023  2024 
Kilpailut:  Tour Down Under  Pariisi–Nizza  Tirreno–Adriatico  Milano – San Remo  Katalonian ympäriajo  E3 Prijs Vlaanderen  Gent–Wevelgem  Flanderin ympäriajo  Baskimaan ympäriajo  Pariisi–Roubaix  Amstel Gold Race  La Flèche Wallonne  Liège–Bastogne–Liège  Tour de Romandie  Italian ympäriajo  Critérium du Dauphiné  Sveitsin ympäriajo  Ranskan ympäriajo  Puolan ympäriajo  Eneco Tour  Clásica de San Sebastián  Espanjan ympäriajo  Vattenfall Cyclassics  GP Ouest-France  Grand Prix Cycliste de Québec  Grand Prix Cycliste de Montréal  Lombardian ympäriajo
Critérium du Dauphiné

| Critérium du Dauphiné |
| --- | --- |
 Arvopaitojen haltijat lähtöviivalla vuoden 2011 kilpailussa.
Tiedot
Ajankohta:  kesäkuun alkupuoli
Alue:   Dauphiné
Paikalliset nimet:  Critérium du Dauphiné (ranskaksi)
Lempinimi:  Dauphiné Libéré
Laji:  maantie
Kilpailu:  UCI World Tour
Tyyppi:  etappikilpailu
Järjestäjä:  Amaury Sport Organisation
Historia
Ensimmäinen:  1947
Kilpailuja yht.:  76 (2024)
Ensimmäinen voittaja:   Édouard Kablinski
Eniten voittoja:  3 kertaa:  Nello Lauredi  Luis Ocaña  Charly Mottet  Bernard Hinault  Chris Froome
Viimeisin voittaja:   Primož Roglič (2024)
Critérium du Dauphiné (aiemmin Critérium du Dauphiné Libéré) on kesäkuun alkupuolella Dauphinén seudulla Ranskassa ajettava kahdeksanetappinen maantiepyöräilykilpailu, joka kuuluu UCI World Tour -sarjaan. Kilpailun järjestää Amaury Sport Organisation, joka vastaa myös muun muassa Ranskan ympäriajosta. Critérium du Dauphiné on yhdessä Sveitsin ympäriajon kanssa tärkeä valmistautumiskilpailu heinäkuista Ranskan ympäriajoa ajatellen.
Koska Dauphiné on vuoristoista seutua, kilpailun ovat usein voittaneet mäkiajon erikoismiehet. Monet Ranskan ympäriajosta tutut nousut, kuten Mont Ventoux, Col du Galibier ja Col de la Chartreuse kuuluvat usein kilpailun reitille. Kaikki ne pyöräilijät, jotka ovat voittaneet Ranskan ympäriajon viisi kertaa tai useammin, ovat myös voittaneet Dauphiné Libéré -kilpailun.
Kilpailussa on käytössä lähestulkoon samanlaiset arvopaidat kuin Ranskan ympäriajossa: keltainen kokonaiskilpailun johtajan paita, jossa on poikkeuksena sininen nauha, vihreä pistekilpailun johtajan paita, mäkikilpailun johtajan pallopaita sekä nuorten kilpailun valkoinen paita.
Vuonna 1947 järjestetyn ensimmäisen Dauphiné Libéré -kilpailun voitti puolalainen Edward Klabiński. Nello Lauredi, Luis Ocaña, Charly Mottet, Bernard Hinault ja Chris Froome ovat voittaneet kilpailun useimmin, kukin kolme kertaa.
Lance Armstrong käytti Dauphiné Libérétä valmistautumiskilpailunaan Ranskan ympäriajoon. Hän voitti kilpailun vuosina 2002 ja 2003, mutta hävisi vuonna 2004 Iban Mayolle, joka ratkaisi voittonsa vahvalla esityksellään Mont Ventoux'n nousussa. Vuonna 2005 Armstrong oli neljäs jääden 59 sekuntia voittajasta, Euskaltel-Euskadi-tallin Íñigo Landaluzesta. Armstrongin saavutukset on myöhemmin hylätty doping-tuomion myötä.
Voittajat

1947  Edward Klabiński
1948  Édouard Fachleitner
1949  Lucien Lazarides
1950  Nello Lauredi
1951  Nello Lauredi (2.)
1952  Jean Dotto
1953  Lucien Teisseire
1954  Nello Lauredi (3.)
1955  Louison Bobet
1956  Alex Close
1957  Marcel Rohrbach
1958  Louis Rostollan
1959  Henry Anglade
1960  Jean Dotto
1961  Brian Robinson
1962  Raymond Mastrotto
1963  Jacques Anquetil
1964  Valentin Uriona
1965  Jacques Anquetil (2.)
1966  Raymond Poulidor
1969  Raymond Poulidor (2.)
1970  Luis Ocaña
1971  Eddy Merckx
1972  Luis Ocaña (2.)
1973  Luis Ocaña (3.)
1974  Alain Santy
1975  Bernard Thévenet
1976  Bernard Thévenet (2.)
1977  Bernard Hinault
1978  Michel Pollentier
1979  Bernard Hinault (2.)
1980  Johan van der Velde
1981  Bernard Hinault (3.)
1982  Michel Laurent
1983  Greg LeMond
1984  Martin Ramirez
1985  Phil Anderson
1986  Urs Zimmermann
1987  Charly Mottet
1988  Luis Herrera
1989  Charly Mottet (2.)
1990  Robert Millar
1991  Luis Herrera (2.)
1992  Charly Mottet (3.)
1993  Laurent Dufaux
1994  Laurent Dufaux (2.)
1995  Miguel Indurain
1996  Miguel Indurain (2.)
1997  Udo Bölts
1998  Armand De Las Cuevas
1999  Aleksandr Vinokurov
2000  Tyler Hamilton
2001  Christophe Moreau
2002 Lance Armstrong
2003 Lance Armstrong (2.)
2004  Iban Mayo
2005  Íñigo Landaluze
2006 Levi Leipheimer
2007  Christophe Moreau (2.)
2008  Alejandro Valverde
2009  Alejandro Valverde (2.)
2010  Janez Brajkovič
2011  Bradley Wiggins
2012  Bradley Wiggins (2.)
2013  Chris Froome
2014  Andrew Talansky
2015  Chris Froome (2.)
2016  Chris Froome (3.)
2017  Jakob Fuglsang
2018  Geraint Thomas
2019  Jakob Fuglsang
2020  Daniel Martínez
2021  Richie Porte
2022  Primož Roglič
2023  Jonas Vingegaard
2024  Primož Roglič
Aiheesta muualla

Kuvia tai muita tiedostoja aiheesta Critérium du Dauphiné Wikimedia Commonsissa
Viralliset kotisivut (englanniksi) (ranskaksi)
Critérium du Dauphiné valmistaa Tourille, Velofilo.fr, 8.6.2016
UCI World Tour
| --- | --- |
Kaudet:  (UCI World Ranking 2009  UCI World Ranking 2010)  2011  2012  2013  2014  2015  2016  2017  2018  2019  2020  2021  2022  2023  2024 
Kilpailut:  Tour Down Under  Pariisi–Nizza  Tirreno–Adriatico  Milano – San Remo  Katalonian ympäriajo  E3 Prijs Vlaanderen  Gent–Wevelgem  Flanderin ympäriajo  Baskimaan ympäriajo  Pariisi–Roubaix  Amstel Gold Race  La Flèche Wallonne  Liège–Bastogne–Liège  Tour de Romandie  Italian ympäriajo  Critérium du Dauphiné  Sveitsin ympäriajo  Ranskan ympäriajo  Puolan ympäriajo  Eneco Tour  Clásica de San Sebastián  Espanjan ympäriajo  Vattenfall Cyclassics  GP Ouest-France  Grand Prix Cycliste de Québec  Grand Prix Cycliste de Montréal  Lombardian ympäriajo
Flanderin ympäriajo

| Flanderin ympäriajo |
| --- | --- |
 Vuoden 2006 naisten Flanderin ympäriajo
Tiedot
Ajankohta:  huhtikuun alku
Alue:   Flanderi
Paikalliset nimet:  Ronde van Vlaanderen (hollanniksi)
Lempinimi:  De Ronde (hollanniksi) Vlaanderens mooiste (hollanniksi)
Laji:  maantie
Kilpailu:  UCI World Tour
Tyyppi:  yksipäiväinen monumentti
Järjestäjä:  Flanders Classic
Kilpailun johtaja:  Wim Van Herreweghe
Historia
Ensimmäinen:  1913
Kilpailuja yht.:  107 (2023)
Ensimmäinen voittaja:   Paul Deman
Eniten voittoja:  3 kertaa:  Achiel Buysse  Fiorenzo Magni  Eric Leman  Johan Museeuw  Tom Boonen  Fabian Cancellara
Viimeisin voittaja:   Tadej Pogačar
Flanderin ympäriajo (myös Flanderin kierros, holl. Ronde van Vlaanderen) on Flanderissa Belgiassa ajettava pyöräilykilpailu. Kilpailu ajetaan viikkoa ennen Pariisi–Roubaix-kilpailua ja se kuuluu UCI World Touriin. Aiemmin se kuului maailmancupiin ja UCI ProTouriin. Kilpailua pidetään yhtenä eurooppalaisen maantiepyöräilyn monumenteista.
Historia

Kilpailu järjestettiin ensimmäisen kerran vuonna 1913, jolloin järjestäjänä toimi entinen pyöräilijä Karel Van Wijnendaele. Kilpailu ei ollut heti alkuvuosistaan lähtien suuri menestys, sillä kilpailua ei järjestetty ensimmäisen maailmansodan aikana, mutta heti vuonna 1919 kilpailu oli ohjelmassa jälleen. 1920- ja 1930-luvuilla kilpailun suosio kasvoi ja nykyään sitä pidetään merkittävimpänä alueella järjestettävistä pyöräilykilpailuista Flanderissa, jossa maantiepyöräily on hyvin suosittua. Yksi kilpailun lempinimistä on Vlaanderens mooiste, joka tarkoittaa Flanderin kaunein. Kilpailun reitille sijoittuvassa Oudenaarden kaupungissa on Flanderin ympäriajolle omistettu museo Centrum Ronde van Vlaanderen. Vuodesta 2004 lähtien on järjestetty myös naisten kilpailu.
Reitti

Kilpailun reitillä on monia jyrkkiä mukulakivipäällysteisiä nousuja. Kilpailua verrataan usein toiseen pyöräilyklassikkoon Pariisi–Roubaix'hin, joka on tunnettu mukulakiviosuuksistaan. Flanderin ympäriajo kuitenkin poikkeaa Pariisi–Roubaix'sta reitin mäkisyydessä. Kilpailun tarkka reitti vaihteli pitkään vain vähän, esimerkiksi 2003 mukaan otettiin nousu Koppenberg-mäelle. Vuonna 2012 reitti muuttui merkittävästi, kun maalipaikka vaihtui Meerbekestä Oudenaardeen. Muun muassa kuuluisa Muur van Geraardsbergenin nousu jäi tällöin reitiltä pois. Sen sijaan Oude Kwaremontin ja Paterbergin nousut ajetaan uudistuksen jälkeen useamman kerran kilpailun loppupuolella. Vuonna 2017 kilpailun lähtöpaikka siirtyi Antwerpeniin ja Muur van Geraardsbergenin nousu palasi kilpailureitille.